‘করুণাময়ী রাণী রাসমণি’-তে বেশ কয়েক মাসে দর্শকের প্রিয়পাত্রী হয়ে উঠেছিল করুণারূপী ঐন্দ্রিলা সাহা। বায়োপিকের চিত্রনাট্য অনুযায়ী নির্দিষ্ট সময়েই বিদায় নিতে হয়েছে তাকে। বেশ কিছু দর্শকের মন খারাপের কারণও হয় সেটা। কিন্তু তাঁদের জন্য সুখবর, নতুন বছরেই ঐন্দ্রিলা ফিরছে আরও বড় একটি চরিত্র নিয়ে— ‘খনা’। 

এই বিষয়ে অন্যান্য খবর

‘রাসমণি’ থেকে বিদায় নিল ‘করুণা’, ফিরে দেখা তার কিছু মুহূর্ত
মিম-ট্রল যাই হোক! অভিনয়ে মন ভরিয়ে দেন রাসমণির তিন কন্যা


আগামী ১৪ জানুয়ারি থেকে সন্ধ্যা ছ’টার স্লটে শুরু হতে চলেছে নতুন ধারাবাহিক ‘খনার বচন’। কালারস বাংলা-র এই ধারাবাহিকেই কিংবদন্তি চরিত্র ‘খনা’-রূপে দেখা যাবে ঐন্দ্রিলাকে। ‘রাণী রাসমণি’-তে তার সুঅভিনয় দেখে টেলিজগতের অনেকেই মনে করেছিলেন যে টেলিজগতের নতুন প্রজন্মের এই অভিনেত্রী খুব অল্প সময়ের মধ্যেই নায়িকার ভূমিকায় আসতে পারে। 
সেই ভবিষ্যদ্বাণীই সত্যি হল, অনেকটা ‘খনা’-র বচনের মতোই। সবচেয়ে বড় চ্যালেঞ্জ হবে ঐন্দ্রিলার কাছে, তাকে স্ক্রিন শেয়ার করতে হবে বাদশা মৈত্রের মতো বলিষ্ঠ অভিনেতার সঙ্গে। কিন্তু ঐন্দ্রিলা যে সেই চ্যালেঞ্জ অতিক্রম করবে সহজেই, সেই নিয়ে খুব একটা সন্দেহ নেই। 
দেখে নিতে পারেন এই ধারাবাহিকের প্রোমো নীচের লিঙ্কে ক্লিক করে—